दतिया | पार्थिव शिवलिंग निर्माण एवं श्रीमद् भागवत कथा तथा भजन संध्या का आयोजन स्थानीय स्टेडियम ग्राउण्ड में चल रहा है। इस दौरान दतिया नगर की जनता सावन महिने में शिव भक्ति में लीन होकर आध्यत्मिक लाभ ले रही है। शिवलिंग निर्माण के दूसरे दिन 1 करोड़ 35 लाख शिवलिंग निर्माण की घोषणा प्रसिद्ध गृहस्थ संत पंडित देव प्रभाकर शास्त्री दद्दाजी द्वारा की गई। विशेष हवन पूजन के बाद मध्यप्रदेश शासन के जल संसाधन, जनसम्पर्क एवं संसदीय कार्य विभाग मंत्री डॉ. नरोत्तम मिश्र सहित अन्य जन ने आरती उतारी इस दौरान भजनों की प्रस्तुति हुई। जिस पर वृहद पंडाल में हजारों की संख्या में उपस्थित श्रृद्धालुजन भाव विभोर होते हुए भक्ति रस में डूबे देखे गए।